EUROPA-KOMMISSIONEN Bruxelles, den 4.5.2016 COM(2016) 272 final 2016/0132(COD) Forslag til EUROPA-PARLAMENTETS OG RÅDETS FORORDNING om oprettelse af "Eurodac" til sammenligning af fingeraftryk med henblik på en effektiv anvendelse af [forordning (EU) Nr. 604/2013 om fastsættelse af kriterier og procedurer til afgørelse af, hvilken medlemsstat der er ansvarlig for behandlingen af en ansøgning om international beskyttelse, der er indgivet af en tredjelandsstatsborger eller en statsløs i en af medlemsstaterne] , identificering af en tredjelandsstatsborger eller en statsløs person med ulovligt ophold og om medlemsstaternes retshåndhævende myndigheders og Europols adgang til at indgive anmodning om sammenligning med Eurodacoplysninger med henblik på retshåndhævelse (omarbejdning)



BEGRUNDELSE 1.BAGGRUND FOR FORSLAGET •Forslagets begrundelse og formål Eurodac blev oprettet ved forordning (EF) nr. 2725/2000 om oprettelse af "Eurodac" til sammenligning af fingeraftryk med henblik på en effektiv anvendelse af Dublinkonventionen. Rådet og Europa-Parlamentet vedtog et første forslag om omarbejdning med henblik på ændring af Eurodacforordningen i juni 2013, som forbedrede den måde, hvorpå Eurodac fungerede, og fastlagde betingelser for retshåndhævende myndigheders adgang til basen på strenge betingelser med henblik på forebyggelse, opdagelse og efterforskning af alvorlige lovovertrædelser og terrorhandlinger. Siden Eurodacs oprettelse har systemet tjent sit formål, idet det har leveret bevis i form af fingeraftryk som en hjælp til at fastlægge, hvilken medlemsstat der er ansvarlig for at behandle en asylansøgning, der er indgivet i EU. Dets primære formål har altid været at tjene gennemførelsen af forordning (EU) nr. 604/2013 ("Dublinforordningen"), og til sammen udgør disse to retsakter, hvad der i daglig tale kaldes "Dublinsystemet". Da migrations- og flygtningekrisen eskalerede i 2015, blev nogle medlemsstater overvældede af opgaven med at skulle optage fingeraftryk af alle de personer, der ankom irregulært ved EU's ydre grænser, og som rejste gennem EU til deres foretrukne destination. Nogle medlemsstater kunne derfor ikke opfylde deres forpligtelse til at optage fingeraftryk i henhold til den gældende Eurodacforordning. Det fremgår af Kommissionens meddelelse af 13. maj 2015 om "En europæisk dagsorden for migration", at "Medlemsstaterne bør også fuldt ud gennemføre reglerne om at tage migranters fingeraftryk ved grænserne". Det fik Kommissionen til at yde vejledning med henblik på at fremme en systematisk optagelse af fingeraftryk under fuld overholdelse af grundlæggende rettigheder og understøttet af praktisk samarbejde og udveksling af bedste praksis i maj 2015. Derudover overvejede Kommissionen også at anvende andre biometriske identifikatorer i forbindelse med Eurodac, bl.a. ansigtsgenkendelse og indsamling af digitale fotos, for at løse nogle af de problemer, visse medlemsstater havde med at optage fingeraftryk til Eurodac. I samme periode begyndte de medlemsstater, som ikke har ydre grænser, at se et stigende behov for at kunne lagre og sammenligne oplysninger om irregulære migranter, som opholdt sig ulovligt på deres område, især hvis disse ikke søgte asyl. Der er derfor tusindvis af migranter, som ikke er registrerede i Europa, heriblandt tusinde af uledsagede mindreårige, hvilket fremmer en situation med uautoriserede sekundære og efterfølgende bevægelser og personer med ulovligt ophold i EU. Det blev klart, at der måtte gøres noget drastisk for at tackle den irregulære migration, der opstod dels inden for EU, dels til EU. Kommissionens forslag om oprettelse af et ind- og udrejsesystem til registrering af ind- og udrejseoplysninger om tredjelandsstatsborgere, der passerer EU's ydre grænser, og som har erhvervet et visum til et kortvarigt ophold med henblik på indrejse i EU, vil give medlemsstaterne mulighed for at opdage tredjelandsstatsborgere, som har opholdt sig ulovligt, selv om de indrejste lovligt i EU. Der findes dog ikke et tilsvarende system til at identificere tredjelandsstatsborgere med ulovligt ophold, som rejste ulovligt ind i EU ved de ydre grænser, og det aktuelle Eurodacsystem – som er den ideelle base, hvor disse oplysninger kunne registreres – kan kun vise, om der er indgivet en asylansøgning i mere end en medlemsstat i EU. Den 6. april 2016 anførte Kommissionen i sin meddelelse "om en reform af det fælles europæiske asylsystem og om fremme af lovlige migrationsveje til Europa", at den mente, at det havde høj prioritet at ændre Dublinforordningen og at oprette et holdbart og fair system til at fastslå, hvilken medlemsstat der skulle være ansvarlig for asylansøgere, idet man skulle sikre en høj grad af solidaritet og en rimelig fordeling af ansvaret mellem medlemsstaterne ved at foreslå en korrigerende fordelingsmekanisme. I den forbindelse mente Kommissionen, at Eurodac bør styrkes for at afspejle ændringerne af Dublinmekanismen og for at sikre, at det fortsat kan levere det bevis i form af fingeraftryk, der er en forudsætning for dets virke. Det blev også overvejet, om Eurodac kunne bidrage til bekæmpelsen af irregulær migration ved at lagre fingeraftryksoplysninger for alle kategorier og gøre det muligt at foretage sammenligninger med alle lagrede oplysninger til dette formål. Dette forslag ændrer derfor den aktuelle Eurodacforordning (EU) nr. 603/2013 og udvider dens anvendelsesområde med henblik på at identificere tredjelandsstatsborgere med ulovligt ophold og tredjelandsstatsborgere, som er indrejst ulovligt i Den Europæiske Union ved de ydre grænser, idet disse oplysninger kan hjælpe medlemsstaterne, når der skal udstedes nye papirer til en tredjelandsstatsborger med henblik på tilbagesendelse. Det ville gøre EU's tilbagesendelsespolitik mere effektiv, hvis man kunne fremme identifikationen af tredjelandsstatsborgere eller statsløse personer med ulovligt ophold ved hjælp af biometri, især i forbindelse med irregulære migranter, som benytter vildledning for at undgå at blive identificeret og forpurre udstedelsen af nye papirer. Hvis der foreligger oplysninger om tredjelandelandsstatsborgere uden identifikation eller lovlig grund til at opholde sig i EU, som får optaget fingeraftryk i en medlemsstat, vil det fremskynde procedurerne for identifikation og udstedelse af nye papirer til tredjelandsstatsborgere med ulovligt ophold, som pågribes og får optaget fingeraftryk i en anden medlemsstat; dette vil igen bidrage til at reducere varigheden af de nødvendige tilbagesendelses- og tilbagetagelsesprocedurer, herunder den periode, hvori irregulære migranter kan underkastes administrativ frihedsberøvelse, mens de afventer udsendelse, og til at bekæmpe identitetssvig. Det ville give mulighed for at identificere irregulære migranters transitland og dermed fremme disse landes tilbagetagelse af de pågældende personer. De nationale myndigheder ville, hvis der forelå oplysninger om irregulære migranters bevægelser inden for EU, kunne foretage en mere præcis individuel vurdering af de irregulære migranters situation, f.eks. af risikoen for, at de måske vil forsvinde i løbet af tilbagesendelses- og tilbagetagelsesprocedurerne. Der ankom et usædvanligt højt antal flygtninge og migrantbørn i Europa i 2015, og det har været meget vanskeligt for medlemsstaterne at få nøjagtige tal over antallet af uledsagede børn og børn, der er blevet adskilt fra deres familie, idet de formelle registreringsprocedure i visse medlemsstater ikke altid giver mulighed for at identificere dem, når de passerer grænser. Den fortsatte migrations- og flygtningekrise har rejst alvorlige spørgsmål blandt medlemmer af Europa-Parlamentet, ikke-statslige organisationer, internationale organisationer og medlemsstater om, hvordan uledsagede børn sikres og beskyttes. Beskyttelse af børn og savnede børn fra et tredjeland er blevet et særligt problem i forbindelse med krisen i EU. Hidtil har Eurodac været benyttet til at registrere fingeraftryk fra mindreårige på 14 år og derover, hvilket gør det muligt at identificere en uledsaget mindreårig, når der er indgivet en asylansøgning i EU. I betragtning af at der tilsyneladende er en stigning i antallet af børn under denne alder, der smugles til EU og inden for EU, ser der ud til at være et større behov for at registrere biometriske oplysninger i Eurodac fra en lavere alder, således at disse personer lettere kan identificeres, samt at undersøge, om sådanne oplysninger kan bidrage til at etablere familieforbindelser eller forbindelser til en værge i en anden medlemsstat. Mange medlemsstater indsamler biometriske oplysninger fra en lavere alder end 14 år til brug for udstedelsen af visum, pas, biometriske opholdstilladelser og almindelige immigrationskontrol. Det foreslås derfor også, at optagelsen af fingeraftryk til Eurodac ændres til seks års alderen – den alder, hvor fingeraftryk af børn ifølge forskningen kan genkendes med tilstrækkelig nøjagtighed. Det er også nødvendigt at lagre oplysninger om tredjelandsstatsborgere med ulovligt ophold og tredjelandsstatsborgere, der pågribes ved ulovlig indrejse i EU ved de ydre grænser, i længere tid, end hvad der er tilladt i dag. En lagringsperiode på 18 måneder er maksimum i henhold til den gældende forordning for personer, der pågribes ved de ydre grænser, og der lagres ingen oplysninger om personer, som konstateres at opholde sig ulovligt i en medlemsstat. Det skyldes, at den aktuelle Eurodacforordning ikke skal lagre oplysninger om irregulære migranter længere, end hvad der er nødvendigt for at fastslå, hvad der er det første indrejseland ifølge Dublinforordningen, hvis der er indgivet en asylansøgning i en anden medlemsstat. Da anvendelsesområdet for Eurodac udvides, er det nødvendigt at lagre disse oplysninger i længere tid, således at sekundære bevægelser kan følges inden for EU, især hvis en irregulær migrant forsøger at gøre alt for at forblive uopdaget. En periode på fem år skønnes at være passende til formålet, og datalagringsperioden bringes derved i overensstemmelse med andre EU-databaser på området retlige og indre anliggender (RIA) samt med den periode, i hvilken en irregulær migrant kan pålægges indrejseforbud i henhold til tilbagesendelsesdirektivet. Forslaget betyder også, at oplysninger om en irregulær migrants identitet kan udveksles med et tredjeland, alene hvis det er nødvendigt at udveksle oplysningerne med henblik på tilbagesendelse. Oprindelseslandets tilbagetagelse og den fornyede udstedelse af papirer til irregulære tredjelandsstatsborgere indebærer udveksling af oplysninger med myndighederne i det pågældende lande, når der skal fremskaffes et rejsedokument. Dette forslag giver mulighed for udveksling af oplysninger på dette grundlag og i overensstemmelse med reglerne om databeskyttelse. Der indføres et strengt forbud mod at udveksle oplysninger om det forhold, at der er indgivet en asylansøgning i EU, som kunne bringe en afvist asylansøgers sikkerhed i fare og føre til en krænkelse af vedkommendes grundlæggende rettigheder. Det foreslås også, at medlemsstaterne indsamler yderligere biometriske oplysninger – et ansigtsbillede – og andre personoplysninger og lagrer disse i det centrale system for at reducere behovet for yderligere kommunikationsinfrastruktur mellem medlemsstaterne til at udveksle oplysninger om irregulære migranter, som ikke har ansøgt om asyl. Indsamlingen af ansigtsbilleder vil være en forløber for indførelsen af software til ansigtsgenkendelse i fremtiden og bringe Eurodac i overensstemmelse med andre systemer såsom ind- og udrejsesystemet. eu-LISA bør først foretage en undersøgelse af software til ansigtsgenkendelse, hvor nøjagtigheden og pålideligheden vurderes, inden denne software tilføjes til det centrale system. I Kommissionens meddelelse om stærkere og mere intelligente informationssystemer for grænser og sikkerhed understreges behovet for at forbedre informationssystemernes interoperabilitet som et mål på lang sigt, hvilket Det Europæiske Råd og Rådet også har konstateret. Det foreslås i meddelelsen at nedsætte en ekspertgruppe om informationssystemer og interoperabilitet, som skal se på de retlige og operationelle aspekter af mulighederne for at sikre interoperabilitet mellem informationssystemerne om grænser og sikkerhed. Det aktuelle forslag er i overensstemmelse med målene i meddelelsen, da det indretter Eurodac på en måde, der muliggør interoperabilitet med andre informationssystemer, hvor dette er nødvendigt og rimeligt. Til dette formål og med støtte fra ekspertgruppen om informationssystemer og interoperabilitet vil Kommissionen vurdere, om det er nødvendigt og rimeligt at skabe interoperabilitet med Schengeninformationssystemet (SIS) og visuminformationssystemet (VIS). I den forbindelse og i overensstemmelse med meddelelsen vil Kommissionen desuden undersøge, om der er behov for at revidere regelsættet for adgang til Eurodac med henblik på retshåndhævelse.

Forslaget tillader fortsat adgang til det centrale system med henblik på retshåndhævelse og vil nu give retshåndhævende myndigheder og Europol adgang til alle oplysninger, der er lagret i systemet, og til på et tidspunkt at foretage søgninger på grundlag af et ansigtsbillede. •Sammenhæng med Unionens politik på andre områder Forslaget hænger nøje sammen med og supplerer Unionens politik på andre områder, bl.a.: (a)Det fælles europæiske asylsystem, idet det sikrer en effektiv gennemførelse af Dublinforordningen ved at anvende bevis i form af fingeraftryk som hjælp til at fastslå, hvilken medlemsstat der er ansvarlig for en asylansøgning. (b)En effektiv EU-tilbagesendelsespolitik, som skal bidrage til og forbedre EU's system til at sende irregulære immigranter tilbage. Dette er vigtigt for at bevare befolkningens tillid til EU's asylsystem og opbakning til at hjælpe personer med behov for international beskyttelse. Hvis der skal sendes flere irregulære migranter tilbage, bør det gå hånd i hånd med EU's fornyede bestræbelser på at beskytte dem, der har brug det. (c)Intern sikkerhed, som det blev understreget i den europæiske dagsorden om sikkerhed, med henblik på at beskytte, opdage, efterforske og retsforfølge alvorlig lovovertrædelser og terrorhandlinger ved at give retshåndhævende myndigheder og Europol mulighed for at behandle personoplysninger om personer, der mistænkes for at være involveret i terrorhandlinger eller alvorlige lovovertrædelser. (d)Europæiske grænse- og kystvagthold med hensyn til muligheden for at optage fingeraftryks- og ansigtsbilledeoplysninger af asylansøgere og irregulære migranter til Eurodac på vegne af en medlemsstat med henblik på effektiv kontrol ved de ydre grænser. (e)Databeskyttelse for så vidt som dette forslag skal sikre, at de grundlæggende rettigheder til respekt for privatlivets fred, som gælder personer, hvis personoplysninger behandles i Eurodac, beskyttes. 2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET •Retsgrundlag Retsgrundlaget for det foreliggende forslag til omarbejdning er artikel 78, stk. 2, litra e), i traktaten om Den Europæiske Unions funktionsmåde hvad angår kriterierne for og mekanismerne til at fastslå, hvilken medlemsstat der er ansvarlig for at behandle en ansøgning om asyl eller international beskyttelse, og denne artikel i traktaten om Den Europæiske Unions funktionsmåde svarer til retsgrundlaget for det oprindelige forslag (artikel 63, stk. 1, litra a), i traktaten om oprettelse af Det Europæiske Fællesskab). Derudover bygger det på artikel 79, stk. 2, litra c), for så vidt angår elementerne til at identificere en irregulær tredjelandsstatsborger eller statsløs person i forbindelse med illegal immigration og ulovligt ophold, herunder udsendelse og hjemsendelse af personer uden tilladelse, på artikel 87, stk. 2, litra a), for så vidt angår de elementer, der vedrører indsamling, lagring, behandling, analyse og udveksling af relevante oplysninger til retshåndhævelsesformål, og på artikel 88, stk. 2, litra a), for så vidt angår Europols arbejdsområder og opgaver, herunder indsamling, lagring, behandling, analyse og udveksling af oplysninger. •Variabel geometri Forordning (EU) nr. 603/2013 er bindende for Det Forenede Kongerige og Irland, da de på grundlag af ovennævnte protokol har meddelt deres ønske om at deltage i vedtagelsen og anvendelsen af den forordning. I henhold til protokol nr. 21 om Det Forenede Kongeriges og Irlands stilling kan disse medlemsstater beslutte af deltage i vedtagelse af forslaget. Den mulighed har de også efter vedtagelsen af forslaget. Ifølge protokollen om Danmarks stilling, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, deltager Danmark ikke i Rådets vedtagelse af foranstaltninger, der foreslås i henhold til afsnit V i traktaten om Den Europæiske Unions funktionsmåde (bortset fra "foranstaltninger, der udpeger de tredjelande, hvis statsborgere skal være i besiddelse af visum ved passage af medlemsstaternes ydre grænser, eller foranstaltninger vedrørende en ensartet udformning af visa"). Danmark deltager derfor ikke i vedtagelsen af denne forordning, som ikke er bindende for og ikke finder anvendelse i Danmark. Da Danmark imidlertid anvender den nuværende Eurodacforordning som følge af en international aftale, som Danmark indgik med EU i 2006, skal Danmark i overensstemmelse med aftalens artikel 3 meddele Kommissionen, hvorvidt landet ønsker at gennemføre indholdet af den ændrede forordning. Forslagets virkning for medlemsstater, der ikke er medlemmer af EU, men er associeret med Dublinsystemet Sideløbende med, at flere stater, der ikke er medlemmer af EU, er blevet associeret med Schengenreglerne, har Fællesskabet indgået eller er i færd med at indgå flere aftaler, hvorved disse lande også tilknyttes Dublin-/Eurodacreglerne: –aftalen om Islands og Norges associering indgået i 2001 –aftalen om Schweiz' associering indgået den 28. februar 2008 –protokollen om Liechtensteins associering indgået den 18. juni 2011.

For at skabe rettigheder og forpligtelser mellem Danmark – der som nævnt ovenfor er associeret med Dublin-/Eurodacreglerne i form af en international aftale – og de associerede lande nævnt ovenfor, er der indgået to andre instrumenter mellem Fællesskabet og de associerede lande. I overensstemmelse med ovennævnte tre aftaler accepterer de associerede lande Dublin-/Eurodacreglerne og deres videreudvikling uden undtagelse. De deltager ikke i vedtagelsen af nogen retsakter, der ændrer eller bygger på Dublinreglerne (dvs. heller ikke nærværende forslag), men giver inden for en given frist Kommissionen meddelelse om deres beslutning om, hvorvidt de efterkommer indholdet af sådanne retsakter, når de er vedtaget af Rådet og Europa-Parlamentet. I fald Norge, Island, Schweiz eller Liechtenstein ikke ønsker at efterkomme en retsakt, der ændrer eller bygger på Dublin-/Eurodacreglerne, finder den såkaldte guillotineklausul anvendelse, og de respektive aftaler opsiges, medmindre det blandede udvalg, der er oprettet som følge af aftalerne, træffer anden afgørelse med enstemmighed. Anvendelsesområdet for de ovenfor nævnte associeringsaftaler med Island, Norge, Schweiz og Liechtenstein samt parallelaftalen med Danmark omfatter ikke adgang til Eurodac med henblik på retshåndhævelse. Når forslaget til omarbejdning af forordningen er vedtaget, er det derfor nødvendigt at sikre, at der undertegnes og indgås supplerende aftaler med disse associerede lande, hvis de ønsker at deltage. Ifølge det aktuelle forslag må der først foretages sammenligning af fingeraftryksoplysninger ved hjælp af Eurodac, når sammenligninger med medlemsstaternes nationale fingeraftryksdatabaser og andre medlemsstaters elektroniske databaser har givet negative resultater, jf. Rådets afgørelse 2008/615/RIA (Prümaftalerne). Denne regel betyder, at hvis en medlemsstat ikke har gennemført nævnte rådsafgørelse og ikke kan foretage en kontrol i henhold til Prümaftalen, kan den heller ikke foretage kontrol i Eurodac med henblik på retshåndhævelse. Det samme gælder associerede lande, som ikke har gennemført eller som ikke deltager i Prümaftalen, og som derfor heller ikke kan foretage en sådan kontrol i Eurodac. •Nærhedsprincippet Det foreslåede initiativ udgør en videreudvikling af Dublinforordningen og EU's migrationspolitik og skal sikre, at fælles regler for optagelse af fingeraftryk og ansigtsbillede af irregulære tredjelandsstatsborgere til Eurodac anvendes på samme måde i alle medlemsstater. Det giver Den Europæiske Union et middel til at få oplysninger om, hvor mange tredjelandsstatsborgere der rejser ind i EU irregulært og søger om asyl, hvilket er en forudsætning for at udforme en bæredygtig og evidensbaseret politik på området migration og visum. Det giver også retshåndhævende myndigheder adgang til Eurodac, hvilket er en hurtig, præcis, sikker og omkostningseffektiv måde at identificere tredjelandsstatsborgere på, som mistænkes for terrorisme eller en alvorlig lovovertrædelse, eller som er ofre herfor. Forslaget hjælper også medlemsstaterne med at identificere tredjelandsstatsborgere med ulovligt ophold og tredjelandsstatsborgere, som er indrejst ulovligt i Den Europæiske Union ved de ydre grænser, idet disse oplysninger kan hjælpe medlemsstaterne, når der skal udstedes nye papirer til en tredjelandsstatsborger med henblik på tilbagesendelse. Da problemerne vedrørende asyl og beskyttelse af flygtninge går på tværs af grænserne, er EU godt placeret til at foreslå løsninger på spørgsmål som ovennævnte samt problemer i tilknytning til Eurodacforordningen inden for rammerne af det fælles europæiske asylsystem. Det er også nødvendigt at ændre Eurodacforordningen for at tilføje endnu et formål med systemet, nemlig at tillade adgang til oplysninger med henblik på at kontrollere illegal migration til EU og irregulære migranters sekundære bevægelser inden for EU. Dette mål kan ikke i tilstrækkelig grad nås af medlemsstaterne hver for sig. •Proportionalitet EU-traktatens artikel 5 fastsætter, at Unionen kun handler i det omfang, det er nødvendigt for at nå traktatens mål. Den form, der er valgt til denne EU-foranstaltning, skal gøre det muligt at nå forslagets mål og sikre en så effektiv gennemførelse som muligt. Forslaget, hvis tilblivelse af styret af principperne om indbygget beskyttelse af privatlivets fred står i rimeligt forhold til retten til beskyttelse af personoplysninger, da det ikke kræver indsamling og lagring af flere oplysninger i længere tid, end hvad der er strengt nødvendigt, for at systemet kan fungere og opfylde formålet. Derudover vil alle garantier og mekanismer, som er nødvendige for en effektiv beskyttelse af de rejsendes grundlæggende rettigheder, især beskyttelsen af deres privatliv og personoplysninger, blive sikret og gennemført. Der er ikke behov for yderligere procedurer og harmonisering på EU-plan, for at systemet kan fungere; den påtænkte foranstaltning er derfor rimelig, da den ikke går videre, end hvad der er nødvendigt på EU-plan for at opfylde de fastlagte mål. •Valg af retsakt Den foreslåede omarbejdning vil også tage form af en forordning. Det aktuelle forslag vil bygge på og udvide et eksisterende centraliseret system, gennem hvilket medlemsstaterne samarbejder med hinanden, hvilket kræver en fælles struktur og fælles driftsregler. Det fastsætter endvidere regler for adgangen til systemet, herunder med henblik på retshåndhævelse, som er ens for alle medlemsstater. Følgelig er det kun en forordning, der kan benyttes som retsakt. 3.HØRING AF INTERESSEDE PARTER Kommissionen har bygget udarbejdelsen af forslaget på de drøftelser, der regelmæssigt har fundet sted i Det Europæiske Råd, ministerrådet og Europa-Parlamentet af, hvilke foranstaltninger der er nødvendige for at tackle migrationskrisen, navnlig reformen af Dublinforordningen, som Eurodac knytter sig uadskilleligt til. Kommissionen har også set på medlemsstaternes behov, som blev tydelige under flygtninge- og migrationskrisen. Der blev især i Rådets konklusioner fra Det Europæiske Råds møde den 25.-26. juni 2015 opfordret til at styrke forvaltningen af Unionens ydre grænser for bedre at kunne dæmme op for den stigende strøm af ulovlig migration. På et senere møde blandt stats- og regeringscheferne i oktober 2015 konkluderede Det Europæisk Råd, at medlemsstaterne burde fremskynde gennemførelsen af direktivet om tilbagesendelse og sikre, at alle, der ankommer til hotspottene, identificeres, registreres og får optaget fingeraftryk og samtidig sikre omfordelinger og tilbagesendelser. I marts 2016 gentog Det Europæiske Råde, at der også ville blive set på, hvordan EU's migrationspolitik, bl.a. Dublinforordningen, skulle se ud fremover.

Kommissionen har også uformelt hørt Den Europæiske Tilsynsførende for Databeskyttelse om de nye elementer i forslaget, som er omfattet af det nye regelsæt om databeskyttelse. •Grundlæggende rettigheder Den foreslåede forordning har indvirkning på de grundlæggende rettigheder, især på retten til menneskelig værdighed (artikel 1 i EU-chartret om grundlæggende rettigheder), forbuddet mod slaveri og tvangsarbejde (chartrets artikel 5), retten til frihed og sikkerhed (chartrets artikel 6), respekt for privatliv og familieliv (chartrets artikel 7), beskyttelse af personoplysninger (chartrets artikel 8), asylret (chartrets artikel 18) og beskyttelse i tilfælde af udsendelse, udvisning og udlevering (chartrets artikel 19), retten til ikke-forskelsbehandling (chartrets artikel 21), børns rettigheder (chartrets artikel 24) og retten til effektive retsmidler (chartrets artikel 47). Forbuddet mod slaveri og tvangsarbejde samt retten til frihed og sikkerhed påvirkes positivt af gennemførelsen af Eurodac. En bedre og mere nøjagtig identifikation (ved brug af biometriske oplysninger) af tredjelandsstatsborgere, der passerer EU's ydre grænser, gør det nemmere at opdage svig, menneskesmugling (især når der er tale om mindreårige) og grænseoverskridende kriminalitet og bidrager dermed til bekæmpelsen af menneskehandel og menneskesmugling. Den bidrager også til at forbedre sikkerheden for de borgere, der opholder sig på EU's område. Forslaget bidrager også positivt til beskyttelsen af børns rettigheder og til respekten for retten til familieliv. Mange ansøgere om international beskyttelse og tredjelandsstatsborgere, der rejser ulovligt ind i Den Europæiske Union, rejser med familiemedlemmer og i mange tilfælde med meget små børn. Hvis disse børn kan identificeres ved hjælp af fingeraftryk og ansigtsbilleder, vil det fremme identificeringen af børn, der er blevet adskilt fra deres familie, da det giver en medlemsstat mulighed for at følge op på en undersøgelse, hvor en sammenligning af fingeraftryk viser, at de har opholdt sig i en anden medlemsstat. Det vil også styrke beskyttelsen af uledsagede mindreårige, som ikke altid formelt søger international beskyttelse, og som forsvinder fra institutioner eller sociale tjenester, som skal varetage deres forsorg. Forpligtelsen til at optage fingeraftryk skal gennemføres i fuld respekt for retten til menneskelig værdighed og børns rettigheder. Forslaget bekræfter medlemsstaternes forpligtelse til at sikre, at proceduren for optagelse af fingeraftryk og et ansigtsbillede fastlægges og anvendes efter den pågældende medlemsstats nationale praksis og i overensstemmelse med de beskyttelsesforanstaltninger, der er fastlagt i Den Europæiske Unions charter for grundlæggende rettigheder, i konventionen til beskyttelse af menneskerettigheder og grundlæggende frihedsrettigheder og i FN-konventionen om barnets rettigheder. Sanktioner forbundet med tilsidesættelse af forpligtelsen til at efterleve proceduren for optagelse af fingeraftryk skal være i overensstemmelse med proportionalitetsprincippet. Det fremgår specifikt af forslaget, at frihedsberøvelse kun må benyttes i den forbindelse som sidste udvej, hvis det er nødvendigt for at fastlægge eller kontrollere en tredjelandsstatsborgers identitet. Hvad angår børn bør optagelsens af mindreåriges, navnlig mindre børns, fingeraftryk ske på en børnevenlig måde. Der er også relevante bestemmelser, som sikrer, at et barn ikke gøres til genstand for administrative sanktioner, hvis der er en berettiget årsag til, at det ikke vil have optaget fingeraftryk eller ansigtsbillede, og som fastslår, at myndighederne i en medlemsstat skal sikre, at barnet henvises til de nationale myndigheder med ansvar for børns beskyttelse, hvis de nærer mistanke om, at der kan være problemer med barnets beskyttelse som følge af, at det har nægtet at få optaget fingeraftryk, eller hvis et barn har beskadigede fingerspidser eller hænder. Gennemførelsen af forslaget berører ikke de rettigheder, der gælder ansøgere om international beskyttelse og personer, som nyder international beskyttelse, især med hensyn til forbuddet mod at overføre personoplysninger til tredjelande i tilfælde af udsendelse, udvisning og udlevering. Som anført i chartrets artikel 52, stk. 1, skal enhver begrænsning i retten til beskyttelse af personoplysninger være passende for at opfylde målet og må ikke gå videre, end hvad der er nødvendigt for at nå det. Ifølge artikel 8, stk. 2, i Den Europæiske Menneskerettighedskonvention anerkendes det også, at en offentlig myndigheds indgreb i en persons ret til privatliv kan anses for at være nødvendigt af hensyn til den nationale sikkerhed, den offentlige tryghed eller for at forebygge forbrydelse, hvilket er tilfældet i dette forslag. Med forslaget gives adgang til Eurodac med henblik på forebyggelse, opdagelse og efterforskning af terrorhandlinger eller andre alvorlige lovovertrædelser med henblik på at identificere tredjelandsstatsborgere, der passerer de ydre grænser, og få adgang til oplysninger om de rejser, de tidligere har foretaget. Garantierne, hvad angår personoplysninger, omfatter også retten til at få indsigt i og til at berigtige eller slette oplysninger. Begrænsningen af den periode, hvori oplysningerne må lagres, som er omhandlet i begrundelsens punkt 1, bidrager også til, at beskyttelsen af personoplysninger respekteres som en grundlæggende rettighed. Med forslaget gives adgang til Eurodac med henblik på forebyggelse, opdagelse og efterforskning af terrorhandlinger eller andre alvorlige lovovertrædelser med henblik på at identificere tredjelandsstatsborgere, der passerer de ydre grænser, og få adgang til oplysninger om deres bevægelser inden for EU. Udpegede retshåndhævende myndigheder kan endvidere kun få adgang til oplysninger i Eurodac, hvis der er rimelig grund til at formode, at adgangen vil bidrage væsentligt til at forebygge, opdage eller efterforske den pågældende lovovertrædelse. Sådanne anmodninger kontrolleres af en udpeget retshåndhævende myndighed for at sikre, at de strenge betingelser for at anmode om adgang til Eurodac med henblik på retshåndhævelse er opfyldt. Endvidere fastlægger forslaget også strenge sikkerhedsforanstaltninger for at garantere de behandlede personoplysningers sikkerhed, og det indeholder bestemmelser om uafhængige offentlige datatilsynsmyndigheders tilsyn med behandlingen af oplysninger og dokumentation af alle de søgninger, der foretages. Forslaget fastslår også, at behandlingen af alle personoplysninger, som foretages af retshåndhævende myndigheder i Eurodac, når oplysningerne er trukket ud, er genstand for det nye direktiv om databeskyttelse hvad angår behandling af personoplysninger med henblik på at forebygge, efterforske, opdage eller retsforfølge straffelovsovertrædelser eller fuldbyrde strafferetlige sanktioner, som ophæver Rådets rammeafgørelse 2008/977/RIA. Forslaget fastsætter strenge regler for adgang til Eurodac og de nødvendige garantier. Det indeholder også bestemmelser om personers ret til få indsigt i og berigtige og slette oplysninger og genopretter især retten til retlig prøvelse, og om offentlige uafhængige myndigheders tilsyn med behandlingen. Forslaget er derfor fuldt ud i overensstemmelse med Den Europæiske Unions charter om grundlæggende rettigheder, især hvad angår retten til beskyttelse af personoplysninger, og også med artikel 16 i traktaten om Den Europæiske Unions funktionsmåde, som garanterer alle retten til beskyttelse af personoplysninger, der vedrører dem. 4.VIRKNINGER FOR BUDGETTET Forslaget medfører en teknisk ændring af Eurodacs centrale system for at give mulighed for at foretage sammenligninger af alle tre kategorier af oplysninger og lagre alle tre kategorier af oplysninger. Yderligere funktioner, såsom lagring af personoplysninger sammen med et ansigtsbillede, kræver flere ændringer af det centrale system. Finansieringsoversigten til dette forslag afspejler denne ændring. De anslåede omkostninger på 29,872 mio. EUR omfatter udgifter til det centrale systems tekniske opgradering og øgede lagerplads og kapacitet. De omfatter også it-relaterede tjenester, software og hardware og vil dække opgradering og tilpasning, således at der kan søges på alle kategorier af oplysninger til både asyl- og migrationsformål. De afspejler også udgifter til det ekstra personale, som eu-LISA får brug for. 5.ANDRE FORHOLD •Nærmere redegørelse for de enkelte bestemmelser i forslaget - Udvidelse af Eurodacs anvendelsesområde med henblik på tilbagesendelser (artikel 1, stk. 1, litra b)): Anvendelsesområdet for den nye Eurodacforordning er blevet udvidet til at omfatte muligheden for medlemsstaterne til at lagre og søge oplysninger vedrørende tredjelandsstatsborgere og statsløse personer, som ikke søger om international beskyttelse, således at de kan identificeres med henblik på tilbagesendelse og tilbagetagelse. Et nyt retsgrundlag, artikel 79, stk. 2, litra c), er blevet tilføjet til formålet. Eurodac bliver således en database, der tjener et bredere immigrationsformål, og som ikke længere kun skal sikre en effektiv gennemførelse af Dublin III-forordningen, selv om det stadig forbliver et vigtigt aspekt. I dag sammenligner Eurodac kun oplysninger om fingeraftryk, som er taget af irregulære migranter og ansøgere om international beskyttelse med asyloplysninger, fordi det er en asyldatabase. Der foretages ingen sammenligninger mellem oplysninger om fingeraftryk, der er taget af migranter ved de ydre grænser, og oplysninger om fingeraftryk, der er taget af tredjelandsstatsborgere der opholder sig ulovligt på en medlemsstats område. Ved at udvide Eurodacs anvendelsesområde kan de kompetente myndigheder i en medlemsstat videregive og sammenligne oplysninger om de tredjelandsstatsborgere med ulovligt ophold, der ikke søger om asyl, og som måske bevæger sig rundt i Den Europæiske Union uden at blive opdaget. De oplysninger, der fås ved et hit, kan måske dernæst hjælpe de kompetente myndigheder i medlemsstaterne, når de skal identificere tredjelandsstatsborgere med ulovligt ophold på deres område med henblik på tilbagesendelse. De kan også tjene som værdifuldt bevis i forbindelse med udstedelse af nye papirer og tilbagetagelser. - Sikring af Dublinprocedurens forrang (artikel 15, stk. 4, og artikel 16, stk. 5): Der er indsat en bestemmelse, som skal sikre, at såfremt et hit på et fingeraftryk viser, at der er indgivet en asylansøgning i Den Europæiske Union, skal den medlemsstat, der har foretaget søgningen sikre, at det automatisk er Dublinproceduren, der følges for den pågældende person, og ikke en tilbagesendelsesprocedure. Dette skal garantere, at såfremt der opnås flere hits fra det centrale system vedrørende samme person, er den medlemsstat, der konsulterede Eurodac ikke i tvivl om, hvad der er den korrekte procedure at følge, og at ingen ansøger om international beskyttelse sendes tilbage til sit oprindelsesland i strid med non refoulement-princippet. Det er grunden til at begrebet "hierarki af hits" er indført.

- Forpligtelse til at optage fingeraftryk og ansigtsbillede (artikel2): Forslaget præciserer en klar forpligtelse for medlemsstaterne til at optage og videregive fingeraftryk og et ansigtsbillede af alle tre kategorier af personer, og sikrer, at medlemsstaterne pålægger ansøgere om international beskyttelse og tredjelandsstatsborgere og statsløse personer pligten til at lade disse optage, samt at de underrettes om denne pligt. Forpligtelsen til at optage fingeraftryk har altid eksisteret, jf. artikel 29, stk. 1, litra d), i forordning (EU) nr. 603/2013, og blev meddelt den registrerede ved hjælp af en oplysende folder. Artiklen giver også medlemsstaterne mulighed for at indføre sanktioner i overensstemmelse med national ret over for de personer, som nægter at lade et ansigtsbillede optage eller at efterleve proceduren for optagelse af fingeraftryk, idet der, hvor det er relevant, henvises til arbejdsdokumentet fra Kommissionens tjenestegrene om gennemførelse af Eurodacforordningen, som beskriver den bedste fremgangsmåde for, hvordan medlemsstaterne kan optage fingeraftryk. Der er dog fastsat nye bestemmelser, som skal sikre, at optagelsen af mindreåriges, især mindre børns, fingeraftryk og ansigtsbillede, skal se på en børnevenlig måde. Disse bestemmelser sikrer også, at en mindreårig ikke gøres til genstand for administrative sanktioner, hvis der er en god grund til, at det ikke vil have optaget fingeraftryk eller ansigtsbillede, og fastslår, at myndighederne i en medlemsstat skal sikre, at barnet henvises til de nationale myndigheder med ansvar for børns beskyttelse, hvis de nærer mistanke om, at der kan være problemer med barnets beskyttelse som følge af, at det har nægtet at få optaget fingeraftryk, eller hvis et barn har beskadigede fingerspidser eller hænder. - Lagring af de registreredes personoplysninger (artikel 12, 13 og 14): Eurodac har altid kun indeholdt fingeraftryksoplysninger, og hidtil har der ikke været lagret andre personoplysninger om den registrerede end vedkommendes køn. I det nye forslag foreslås det at lagre personoplysninger om den registrerede, såsom navn(e), alder, fødselsdato, nationalitet, identitetspapirer og et ansigtsbillede. Lagringen af personoplysninger vil give immigrations- og asylmyndigheder mulighed for at identificere en person uden at skulle anmode om disse oplysninger direkte fra en anden medlemsstat. Personoplysninger om en person kan kun hentes fra det centrale system på grundlag af et hit eller ingen hit. Dette skal sikre retten til adgang til disse oplysninger, dvs. at hvis der ikke er nogen fingeraftryk eller noget ansigtsbillede, der passer, kan der ikke opnås personoplysninger. Med henblik på Dublinforordningen er det nødvendigt at ajourføre nye oplysninger i Eurodac vedrørende den medlemsstat, der bliver ansvarlig for at behandle en asylansøgning, når en ansøger omfordeles til en anden medlemsstat. Dette vil vise, hvilken medlemsstat der er ansvarlig ifølge den omarbejdede Dublinforordning, hvis en ansøger forsvinder eller søger asyl i en anden medlemsstat efter en fordelingsprocedure og et hit på fingeraftryk. - Biometriske identifikatorer (artikel 2, 15 og 16): Den nuværende Eurodacforordning tillader kun sammenligning af fingeraftryksoplysninger. I 2015 blev det i den europæiske dagsorden for migration foreslået at tilføje andre biometriske identifikatorer til Eurodac for at gøre det lidt lettere for medlemsstaterne, når de står over for problemer med beskadigede fingerspidser og manglende efterlevelse af proceduren for optagelse af fingeraftryk. Dette forslag stiller krav til medlemsstaterne om at optage et ansigtsbillede af den registrerede til videregivelse til den centrale system og omfatter bestemmelser om at foretage en sammenligning af fingeraftryks- og ansigtsbilledeoplysninger sammen og ansigtsbilleder særskilt på bestemte betingelser. Indførelsen af ansigtsbilleder i den centrale system nu vil lægge grunden til, at der i systemet kan foretages søgninger ved hjælp af software til ansigtsgenkendelse i fremtiden. Medlemsstaterne vil fortsat optage aftryk af flade og rullede fingre af alle ti fingre, og dette vil nu gælde personer med ulovligt ophold i en medlemsstat, fordi der er behov for samme sæt fingeraftryk, hvis alle tre kategorier skal kunne sammenlignes nøjagtigt. - Sammenligning og videregivelse af kategorier af oplysninger (artikel 15 og 16): Hvor der i henhold til forordning (EU) nr. 603/2013 kun blev lagret to kategorier af fingeraftryk, og der kun kunne søges om sammenligninger af fingeraftryksoplysninger for ansøgere om international beskyttelse, vil der nu blive lagret fingeraftryks- og ansigtsbilledeoplysninger for alle tre kategorier af oplysninger, og de vil kunne sammenlignes med hinanden. Dette vil give immigrationsmyndighederne i en medlemsstat mulighed for at vurdere, om en tredjelandsstatsborger med ulovligt ophold i en medlemsstat har søgt om asyl eller er rejst ulovligt ind i EU ved de ydre grænser. Det vil desuden gøre det muligt for medlemsstaterne at kontrollere, om en person, der pågribes, mens vedkommende passerer en ydre grænse ulovligt, tidligere har opholdt sig ulovligt i en anden medlemsstat. Udvidede søgemulighederne giver mulighed for at følge et mønster i irregulære og sekundære bevægelser gennem Den Europæiske Union og kan føre til en identifikation af den pågældende person i mangel på gyldige identitetspapirer. - Nedsættelse af aldersgrænsen for optagelse af fingeraftryk til seks år (artikel 10, 13 og 14): Aldersgrænsen for at optage fingeraftryk har hidtil være 14 år Den undersøgelse, der er foretaget af Kommissionens Fælles Forskningscenter om genkendelse af børns fingeraftryk ("Fingerprint Recognition for Children") tyder på, at fingeraftryk, der optages af børn i seksårsalderen, kan anvendes til automatiske sammenligninger i f.eks. Eurodac, hvis der udvises tilstrækkelig omhu med at opnå billeder af god kvalitet. I mange medlemsstater optages der faktisk fingeraftryk af børn, der er yngre end seks år, til nationale formål som f.eks. til udstedelse af et pas eller en biometrisk opholdstilladelse. Mange ansøgere om international beskyttelse og tredjelandsstatsborgere, der rejser ulovligt ind i Den Europæiske Union, rejser med familiemedlemmer og i mange tilfælde med meget små børn. Hvis disse børn kan identificeres ved hjælp af fingeraftryk og ansigtsbilleder, vil det fremme identificeringen af børn, der er blevet adskilt fra deres familie, da det giver en medlemsstat mulighed for at følge op på en undersøgelse, hvor en sammenligning af fingeraftryk viser, at de har opholdt sig i en anden medlemsstat. Det vil også styrke beskyttelsen af uledsagede mindreårige, som ikke altid formelt søger international beskyttelse, og som forsvinder fra institutioner eller sociale tjenester, som skal varetage deres forsorg. På de nuværende juridiske og tekniske vilkår er det ikke muligt at fastslå deres identitet. Eurodacsystemet kunne derfor benyttes til at registrere børn fra tredjelande, når man finder dem i EU uden papirer, således at man kan holde øje med dem og forhindre, at de ender i en situation, hvor de udnyttes. - Lagring af oplysninger (artikel 17): Den periode på ti år, hvori der kan lagres oplysninger om ansøgere om international beskyttelse, forbliver uændret. Dette skal sikre, at medlemsstaterne kan følge sekundære bevægelser inden for Den Europæiske Union efter indrømmelse af international beskyttelse, hvor den pågældende person ikke har tilladelse til at tage bopæl i en anden medlemsstat. Da personer, som er indrømmet international beskyttelse, bliver omfattet af den omarbejdede Dublinforordning, kan disse oplysninger nu anvendes til at sende flygtninge eller personer med subsidiær beskyttelse tilbage til den medlemsstat, som indrømmede denne beskyttelse. Fingeraftryksoplysninger om tredjelandsstatsborgere med ulovligt ophold, som ikke søger om asyl, vil blive opbevaret i fem år. Det skyldes, at Eurodac ikke længere kun er en database over asylansøgere, og at det er nødvendigt at opbevare oplysningerne længere, for at sikre at illegal immigration og sekundære bevægelser i og til EU kan overvåges ordentligt. Lagringsperioden er tilpasset den periode, hvori en person højst må pålægges indrejseforbud til migrationsformål, jf. artikel 11 i tilbagesendelsesdirektivet 2008/115/EF, perioden for lagring af visumoplysninger (artikel 23 i visumforordningen), og den foreslåede periode for lagring af oplysninger i ind- og udrejsesystemet (artikel 31). - Sletning af oplysninger før tiden (artikel 18): Sletning af oplysninger før tiden forbliver uændret for ansøgere om international beskyttelse og irregulære tredjelandsstatsborgere eller statsløse personer, som er indrømmet statsborgerskab. Oplysninger om disse personer, som lagres i det centrale system, vil blive slettet før tiden, hvis der opnås statsborgerskab i en medlemsstat, fordi de dermed ikke længere er omfattet af Eurodacs anvendelsesområde. Oplysninger vedrørende tredjelandsstatsborgere eller statsløse personer med ulovligt ophold, som har fået opholdstilladelse, eller som har forladt Den Europæiske Unions område, vil ikke længere blive slettet før tiden. Det er nødvendigt at lagre disse oplysninger i fald en opholdstilladelse, som normalt kun indrømmes for en afgrænset periode, ikke længere er gyldig, og personen bliver for længe, eller i fald en tredjelandsstatsborger med ulovligt ophold, som var vendt tilbage til et tredjeland, skulle forsøge at rejse ulovligt ind i EU igen. - Mærkning af oplysninger for tredjelandsstatsborgere med ulovligt ophold (artikel 19, stk. 4 og 5): Ifølge den aktuelle Eurodacforordning slettes oplysninger om en tredjelandsstatsborger med ulovligt ophold, som ikke søger om asyl i Den Europæiske Union, før tiden, når der opnås en opholdstilladelse. Med forslaget foreslås det, at disse oplysninger mærkes i stedet for at blive slettet før tiden, således at når en medlemsstat foretager en søgning i Eurodac, som fører til et hit i det centrale system, kan den straks konstatere, at tredjelandsstatsborgeren med ulovligt ophold har fået opholdstilladelse af en anden medlemsstat. Der kan så ifølge artikel 6, stk. 2, i direktivet om tilbagesendelse være mulighed for at sende personen tilbage til den medlemsstat, der udstedte opholdstilladelsen. Oplysninger om ansøgere om international beskyttelse blokeres efter tre år, når der er tale om at anvende dem til retshåndhævelsesformål; oplysninger vedrørende tredjelandsstatsborgere med ulovligt ophold, som ikke søger om international beskyttelse, og som har fået en midlertidig opholdstilladelse, blokeres dog ikke og kan anvendes til retshåndhævelsesformål. Dette skal sikre, at der stadig kan søges i oplysningerne, hvis en opholdstilladelse udløber, før perioden for lagring af oplysninger på fem år udløber. Oplysninger vedrørende asylansøgere vil fortsat blive behandlet anderledes, fordi asylansøgere som personer under international beskyttelse har større sandsynlighed for at få fornyet deres opholdstilladelse eller for at opnå en tilladelse til et længerevarende ophold. - Videregivelse af oplysninger fra Eurodac til tredjelande (artikel 38): Det er ifølge den gældende forordning strengt forbudt at videregive oplysninger til et tredjeland, en international organisation eller en privat enhed. Udvidelsen af Eurodacs anvendelsesområde, således at en medlemsstat kan anvende oplysninger fra Eurodac til at identificere en tredjelandsstatsborger med ulovligt ophold og udstede nye papirer til vedkommende med henblik på tilbagesendelse og tilbagetagelse, indebærer nødvendigvis, at der under visse betingelser videregives oplysninger til en tredjeland – alene med henblik på berettiget tilbagesendelse. Der er derfor indsat en bestemmelse, som giver mulighed for at videregive oplysninger til tredjelande med henblik på tilbagesendelse, og som fastlægger meget strenge betingelser for videregivelsen af disse oplysninger. Det er også strengt forbudt at give et tredjeland, som ikke er part i Dublinforordningen, adgang til Eurodacbasen eller at lade en medlemsstat kontrollere oplysninger på vegne af et tredjeland. Ved tilføjelsen af denne bestemmelse om videregivelse af oplysninger til tredjelande afstemmes Eurodac med andre databaser, såsom VIS og ind- og udrejsesystemet, for hvilke der gælder lignende bestemmelser om videregivelse af oplysninger med henblik på tilbagesendelse. - Adgang for retshåndhævende myndigheder og Europol (artikel 20, stk. 3): Der er foretaget mindre ændringer af bestemmelserne om adgang med henblik på retshåndhævelse for at sikre, at der kan foretages sammenligninger med alle tre kategorier af oplysninger i det centrale system, når der foretages en søgning med henblik på retshåndhævelse, og for at muliggøre en søgning på grundlag af et ansigtsbillede i fremtiden. -Tilladelse til, at den europæiske grænse- og kystvagt og medlemsstaternes eksperter i EASO kan optage fingeraftryk (artikel 10, stk. 3, og artikel 13, stk. 7): Forslaget tillader, at Det Europæiske Agentur for Grænse[- og Kyst]bevogtning og medlemsstaternes asyleksperter, som udsendes til en medlemsstat under ledelse af EASO, efter en medlemsstats beslutning kan optage fingeraftryk og videregive fingeraftryk til Eurodac på vegne af en medlemsstat. Forslaget begrænser disse opgaver til områder, hvor både agenturets og kontorets beføjelser tillader dem at udføre opgaven (dvs. af personer, der rejser ulovligt ind ved de ydre grænser, og af asylansøgere). - Statistiske oplysninger (artikel 9): For at gøre skabe større åbenhed om oplysningerne i Eurodac er der foretaget ændringer af, hvilken type statistiske oplysninger der offentliggøres, og af hyppigheden hvormed de offentliggøres af eu-LISA. Der er indsat nye bestemmelser, som gør det muligt at videregive statistiske oplysninger fra Eurodac til de relevante organer på området retlige og indre anliggender til analyse- og forskningsformål. Statistiske oplysninger, som eu-LISA udarbejder til disse formål, må ikke indeholde navne, personers fødselsdatoer eller andre personoplysninger, som kan identificere de registrerede personer. Der er også foretaget ændringer, således at Kommissionen på anmodning kan indhente statistiske oplysninger fra eu-LISA ad hoc. - Det centrale systems arkitektur og operationelle forvaltning (artikel 4 og 5): Der er foretaget ændringer af kommunikationsinfrastrukturen, som betyder, at det centrale system kan gøre brug af EuroDomain, hvilket vil give væsentlige stordriftsfordele. Den operationelle forvaltning af DubliNet som en eksisterende særskilt kommunikationsinfrastruktur med henblik på Dublinforordningen er også blevet indarbejdet i den nye systemarkitektur og vil sikre, at både den finansielle og operationelle forvaltning overgår til eu-LISA, som i øjeblikket kun er ansvarlig for den operationelle forvaltning via et særskilt aftalememorandum med Kommissionen (GD HOME).

- Oplysning om forkerte hits (artikel 26, stk. 6): Medlemsstaterne skal nu blot underrette eu-LISA om, at de har modtaget et forkert hit fra det centrale system og give eu-LISA oplysningerne om det pågældende hit, således at forbindelsen til det forkerte resultat kan fjernes fra databasen. I fremtiden vil eu-LISA udarbejde statistikker over antallet af indberettigede forkerte hits, og Kommissionen skal således ikke længere underrettes direkte om et forkert hit. - Brugen af reelle personoplysninger til test (artikel 5, stk. 1): Hvad angår test af Eurodacs centrale system har eu-LISA hidtil skulle benytte fiktive oplysninger til testmiljøet og til at teste ny teknologi, hvilket ikke har givet nyttige testresultater på grund af de anvendte oplysninger. Med forslaget bliver der mulighed for at anvende reelle personoplysninger, når det centrale system skal testes med henblik på diagnosticering og reparation samt brug af ny teknologi og nye teknikker på strenge betingelser, og under forudsætning af at de oplysninger, der anvendes, er anonymiserede til testformål og ikke kan anvendes til at identificere personer. ê 603/2013 (tilpasset) 2016/0132 (COD) Forslag til EUROPA-PARLAMENTETS OG RÅDETS FORORDNING om oprettelse af "Eurodac" til sammenligning af fingeraftryk med henblik på en effektiv anvendelse af [forordning (EU) Nr. 604/2013 om fastsættelse af kriterier og procedurer til afgørelse af, hvilken medlemsstat der er ansvarlig for behandlingen af en ansøgning om international beskyttelse, der er indgivet af en tredjelandsstatsborger eller en statsløs i en af medlemsstaterne] Ö, identificering af en tredjelandsstatsborger eller en statsløs person med ulovligt ophold Õ og om medlemsstaternes retshåndhævende myndigheders og Europols adgang til at indgive anmodning om sammenligning med Eurodacoplysninger med henblik på retshåndhævelse og om ændring af forordning (EU) nr. 1077/2011 om oprettelse af et europæisk agentur for den operationelle forvaltning af store it-systemer inden for området med frihed, sikkerhed og retfærdighed (omarbejdning) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 78, stk. 2, litra e), Ö , artikel 79, stk. 2, litra c), Õ artikel 87, stk. 2, litra a) og artikel 88, stk. 2, litra a), under henvisning til forslag fra Europa-Kommissionen, efter fremsendelse af udkast til lovgivningsmæssig retsakt til de nationale parlamenter, under henvisning til udtalelse fra Den Europæiske Tilsynsførende for Databeskyttelse, efter den almindelige lovgivningsprocedure, og ud fra følgende betragtninger: ê 603/2013 betragtning 1 (tilpasset) (1)Der bør foretages en række væsentlige ændringer af Rådets forordning (EF) nr. 2725/2000 af 11. december 2000 om oprettelse af "Eurodac" til sammenligning af fingeraftryk med henblik på en effektiv anvendelse af Dublinkonventionen og af Rådets forordning (EF) nr. 407/2002 af 28. februar 2002 om visse gennemførelsesbestemmelser til forordning (EF) nr. 2725/2000 om oprettelse af "Eurodac" til sammenligning af fingeraftryk med henblik på en effektiv anvendelse af Dublinkonventionen Ö Europa-Parlamentets og Rådets forordning (EU) No 603/2013 Õ . Ö Forordningen Õ Forordningerne bør af klarhedshensyn omarbejdes.

ê 603/2013 betragtning 2 (2)En fælles asylpolitik, herunder et fælles europæisk asylsystem, er en grundlæggende del af Den Europæiske Unions målsætning om gradvis at indføre et område med frihed, sikkerhed og retfærdighed, der er åbent for personer, der på grund af omstændighederne søger international beskyttelse i Unionen. ê 603/2013 betragtning 3 (tilpasset) (3)Det Europæiske Råd vedtog på sit møde den 4. november 2004 Haagprogrammet, som fastsætter de mål, der skal realiseres på området frihed, sikkerhed og retfærdighed i perioden 2005-2010. Den europæiske pagt om indvandring og asyl vedtaget af Det Europæiske Råd på dets møde den 15. og 16. oktober 2008 opfordrede til at fuldføre gennemførelsen af det fælles europæiske asylsystem ved at indføre en ensartet asylprocedure med fælles garantier og vedtage en ensartet status både for flygtninge og for personer, der er berettiget til subsidiær beskyttelse. ê 603/2013 betragtning 4 (tilpasset) (4)Med henblik på anvendelsen af Europa-Parlamentets og Rådets forordning Nr. […/…] ] af 26. juni 2013 om fastsættelse af kriterier og procedurer til afgørelse af, hvilken medlemsstat der er ansvarlig for behandlingen af en ansøgning om international beskyttelse, der er indgivet i en af medlemsstaterne af en tredjelandsstatsborger eller en statsløs , er det nødvendigt at fastslå identiteten af personer, der søger om international beskyttelse, og identiteten af personer, der pågribes i forbindelse med ulovlig passage af Unionens ydre grænser. Med henblik på en effektiv anvendelse af forordning (EU) nr. […/…],særlig artikel[..] og [..]), er det ligeledes ønskeligt, at hver medlemsstat kan kontrollere, om en tredjelandsstatsborger eller statsløs, der opholder sig ulovligt på dens område, har søgt om international beskyttelse i en anden medlemsstat. ê 603/2013 betragtning 5 (tilpasset) ð ny (5)Fingeraftryk ð Biometri ï er et vigtigt element, når de pågældendes nøjagtige identitet skal fastslås. Det er nødvendigt at oprette et system til sammenligning af deres fingeraftryks-oplysninger ð og ansigtsbilledeoplysninger ï . ê 603/2013 betragtning 6 ð ny (6)Til det formål er det nødvendigt at oprette et system benævnt "Eurodac", som består af et centralt system, som skal drive en central elektronisk database med fingeraftryks-oplysninger ð og ansigtsbilledeoplysninger ï , samt de elektroniske midler til videregivelse mellem medlemsstaterne og det centrale system, herefter benævnt "kommunikationsinfrastrukturen". ò ny (7)Med henblik på anvendelsen og implementeringen af forordning (EU) nr. […/…] er det også nødvendigt at sikre, at der er en særskilt sikker kommunikationsinfrastruktur, som medlemsstaternes myndigheder med ansvar for asyl kan anvende til at udveksle oplysninger om ansøgere om international beskyttelse. Dette sikre middel til elektronisk videregivelse skal gå under navnet "DubliNet" og bør forvaltes og drives af eu-LISA.

ê 603/2013 betragtning 7 (tilpasset) (8)I Haagprogrammet blev der opfordret til, at adgangen til eksisterende registreringssystemer i Unionen forbedres. Herudover blev der i Stockholmprogrammet opfordret til, at der iværksættes en målrettet dataindsamling og udvikling af informationsudvekslingen og redskaberne hertil, som skal styres af behovene for retshåndhævelse. ò ny (9)I 2015 gjorde flygtninge- og migrationskrisen det helt klar, hvilke problemer visse medlemsstater havde med at optage fingeraftryk af tredjelandsstatsborgere eller statsløse med ulovligt ophold, som forsøgte at undgå procedurerne til fastlæggelse af, hvilken medlemsstat der var ansvarlig for at behandle en ansøgning om international beskyttelse. Det fremgår af Kommissionens meddelelse af 13. maj 2015 "En europæisk dagsorden for migration", "Medlemsstaterne bør også fuldt ud gennemføre reglerne om at tage migranters fingeraftryk ved grænserne ", og det blev desuden foreslået, at "Kommissionen vil også undersøge, hvordan flere biometriske identifikatorer kan anvendes ved hjælp af Eurodac-systemet (som f.eks. at anvende ansigtsidentifikation gennem digitale fotos)". (10)For at hjælpe medlemsstaterne med at løse problemer vedrørende manglende efterlevelse af fingeraftryksproceduren gør denne forordning det også muligt som en sidste udvej at sammenligne et ansigtsbillede uden fingeraftryk i situationer, hvor det er umuligt at optage tredjelandsstatsborgerens eller den statløse persons fingeraftryk, fordi vedkommendes fingerspidser er beskadigede, hvad enten det er med vilje eller ej, eller fordi de er amputerede. Medlemsstaterne bør udtømme alle muligheder for at sikre, at der kan optages fingeraftryk af den registrerede, før der foretages en sammenligning alene på grundlag af et ansigtsbillede, i de tilfælde hvor de anførte grunde til manglende efterlevelse ikke vedrører den tilstand, den pågældende persons fingerspidser er i. Hvis der anvendes ansigtsbilleder i kombination med fingeraftryksoplysninger, kan antallet af registrerede fingeraftryk reduceres, samtidig med at samme resultat med hensyn til identifikationens nøjagtighed kan opnås. (11)Tilbagesendelse af tredjelandsstatsborgere uden ret til ophold i Unionen i overensstemmelse med de grundlæggende rettigheder, som er generelle principper i EU-retten og i folkeretten, herunder beskyttelse af flygtninge og menneskerettighedsforpligtelser, og i overensstemmelse med bestemmelserne i direktiv 2008/115/EF, er en væsentlig del af de omfattende bestræbelser på at tackle migration, især på at mindske og forhindre irregulær migration. Det er nødvendigt at forbedre Unionens system til at sende tredjelandsstatsborgere med ulovligt ophold tilbage, hvis offentligheden fortsat skal have tillid til Unionens migrations- og asylsystem, og det bør gå hånd i hånd med bestræbelser på at beskytte dem, der har behov for beskyttelse. (12)De nationale myndigheder i medlemsstaterne har vanskeligt ved at identificere tredjelandsstatsborgere med ulovligt ophold, som benytter vildledende midler for at undgå at blive identificeret og for at forpurre procedurerne til fremskaffelse af nye papirer med henblik på deres tilbagesendelse og tilbagetagelse. Det er derfor vigtigt, at oplysninger om tredjelandsstatsborgere og statsløse personer, som opholder sig ulovligt i EU, indsamles og videregives til Eurodac og sammenlignes med de oplysninger, der er indsamlet og videregivet med henblik på at fastslå identiteten af de ansøgere, der søger om international beskyttelse, og de tredjelandsstatsborgere, der pågribes i forbindelse med ulovlig passage af Unionens ydre grænser, således at det bliver lettere at identificere dem og sikre deres tilbagesendelse og tilbagetagelse og mindske identitetssvig. Dette bør også bidrage til at afkorte de administrative procedurer, der er nødvendige for at sikre tilbagesendelse og tilbagetagelse af tredjelandsstatsborgere med ulovligt ophold, herunder den periode, hvori de kan frihedsberøves administrativt i afventning af udsendelse. Det bør også gøre det muligt at identificere transittredjelande, hvortil tredjelandsstatsborgere med ulovligt ophold kan tilbagetages. (13)Rådet godkendte i sine konklusioner af 8. oktober 2015 om tilbagesendelsespolitikkens fremtid Kommissionens initiativ om at undersøge muligheden for at udvide anvendelsesområdet for og formålet med Eurodacforordningen, således at dataene kan anvendes med henblik på tilbagesendelse. Medlemsstaterne bør have de nødvendige redskaber til rådighed til at kunne opdage illegal migration til og sekundære bevægelser af tredjelandsstatsborgere med ulovligt ophold i Unionen. Oplysningerne i Eurodac bør derfor på de betingelser, der er fastsat i denne forordning, være til rådighed for medlemsstaternes udpegede myndigheder med henblik på sammenligninger. (14)I Kommissionens meddelelse om stærkere og mere intelligente informationssystemer for grænser og sikkerhed understreges behovet for at forbedre informationssystemernes interoperabilitet på lang sigt, hvilket Det Europæiske Råd og Rådet også har peget på. I meddelelsen foreslås det at nedsætte en ekspertgruppe om informationssystemer og interoperabilitet, som skal se på de retlige og tekniske muligheder for at opnå interoperabilitet for informationssystemer for grænser og sikkerhed. Gruppen bør vurdere, om det er nødvendigt og hensigtsmæssigt at sikre interoperabilitet mellem Schengeninformationssystemet (SIS) og Visuminformationssystemet (VIS), og undersøge om det er nødvendigt at revidere de relevante retsregler for adgang til Eurodac med henblik på retshåndhævelse. ê 603/2013 betragtning 8 (15)I forbindelse med bekæmpelsen af terrorhandlinger og andre alvorlige lovovertrædelser er det af afgørende betydning, at de retshåndhævende myndigheder råder over så fuldstændige og ajourførte oplysninger som muligt, for at de kan udføre deres arbejde. Oplysningerne i Eurodac er nødvendige for at kunne forebygge, opdage eller efterforske terrorhandlinger som omhandlet i Rådets rammeafgørelse 2002/475/RIA af 13. juni 2002 om bekæmpelse af terrorisme eller andre alvorlige lovovertrædelser som omhandlet i Rådets rammeafgørelse 2002/584/RIA af 13. juni 2002 om den europæiske arrestordre og om procedurerne for overgivelse mellem medlemsstaterne. Oplysningerne i Eurodac bør derfor på de betingelser, der er fastsat i denne forordning, være til rådighed for medlemsstaternes udpegede myndigheder og Den Europæiske Politienhed (Europol) med henblik på sammenligninger. ê 603/2013 betragtning 9 (16)De beføjelser, der gives retshåndhævende myndigheder til adgang til Eurodac, bør ikke berøre den ret, som en ansøger om international beskyttelse har til at få sin ansøgning behandlet rettidigt i overensstemmelse med den relevante lovgivning. Endvidere bør enhver efterfølgende opfølgning efter et "hit" i Eurodac heller ikke berøre denne ret. ê 603/2013 betragtning 10 (17)Kommissionen anførte i sin meddelelse til Rådet og Europa-Parlamentet af 24. november 2005 om øget effektivitet, kompatibilitet og synergi blandt europæiske databaser inden for retlige og indre anliggender, at myndigheder, der er ansvarlige for national sikkerhed, kunne få adgang til Eurodac i nærmere afgrænsede tilfælde, hvor der er begrundet mistanke om, at gerningsmanden til en terrorhandling eller en anden alvorlig lovovertrædelse har søgt international beskyttelse. I meddelelsen fastslog Kommissionen også, at det af hensyn til proportionalitetsprincippet kræves, at der med henblik på sådanne formål kun kan søges i Eurodac, når der foreligger et tungtvejende hensyn til den offentlige sikkerhed, dvs. hvis den forbryder eller terrorist, der skal identificeres, har begået en så forkastelig handling, at det kan retfærdiggøres at søge i en database, hvor der registreres personer med ren straffeattest, og den konkluderede, at tærsklen for, hvornår myndigheder med ansvar for intern sikkerhed kan foretage søgninger i Eurodac, derfor altid skal være væsentligt højere end tærsklen for søgning i kriminalregistre over forbrydere.

ê 603/2013 betragtning 11 (18)Desuden spiller Europol en nøglerolle i samarbejdet mellem medlemsstaternes myndigheder vedrørende efterforskning af kriminalitet på tværs af grænserne til støtte for kriminalitetsforebyggelse, analyser og efterforskning på EU-plan. Europol bør derfor også have adgang til Eurodac inden for rammerne af sine opgaver i overensstemmelse med Rådets afgørelse 2009/371/RIA af 6. april 2009 om oprettelse af den europæiske politienhed (Europol). ê 603/2013 betragtning 12 (19)Europol bør kun kunne fremsætte anmodninger om sammenligning med Eurodacoplysninger i særlige tilfælde, under særlige omstændigheder og på strenge betingelser. ê 603/2013 betragtning 13 ð ny (20)Eftersom Eurodac oprindeligt blev oprettet for at lette anvendelsen af Dublin-konventionen, vil det, hvis der gives adgang til Eurodac med henblik på at forebygge, opdage eller efterforske terrorhandlinger eller andre alvorlige lovovertrædelser, udgøre en ændring i forhold til det oprindelige formål med Eurodac, og en sådan ændring griber ind i den grundlæggende ret til privatlivets fred, for så vidt angår de personer, hvis personoplysninger behandles i Eurodac. ð I henhold til kravene i artikel 52, stk. 1, i Den Europæiske Unions charter om grundlæggende rettigheder ï skal Eet sådant indgreb skal ske i henhold til loven, og loven skal være formuleret tilstrækkeligt præcist til, at borgerne kan indrette deres adfærd herefter, og skal beskytte den enkelte mod vilkårlighed og med tilstrækkelig klarhed angive omfanget af det skøn, der indrømmes de kompetente myndigheder, og bestemme, hvordan skønnet skal udøves. Ethvert indgreb skal i et demokratisk samfund anses for nødvendigt for at beskytte en lovlig og forholdsmæssig ð reelt at opfylde et mål af almen ï interesse, og indgrebet skal stå i rimeligt forhold til det lovlige formål, der forfølges med det. ê 603/2013 betragtning 14 (21)Det oprindelige formål med oprettelsen af Eurodac omfattede ikke muligheden for at anmode om sammenligning af oplysninger med databasen på grundlag af et latent fingeraftryk, som er det spor af fingeraftryk, der kan findes på et gerningssted, men muligheden herfor er dog af afgørende betydning inden for politisamarbejde. Muligheden for at sammenligne et latent fingeraftryk med de fingeraftryksoplysninger, der er lagret i Eurodac, vil i tilfælde, hvor der er rimelige grunde til at tro, at gerningsmanden eller offeret falder ind under en af de af denne forordning omfattede kategorier, give de myndigheder, medlemsstaterne har udpeget, et særdeles værdifuldt redskab til at forebygge, opdage eller efterforske terrorhandlinger eller andre alvorlige lovovertrædelser, for eksempel når de eneste beviser, der findes på et gerningssted, er latente fingeraftryk. ê 603/2013 betragtning 15 (22)I denne forordning fastsættes desuden betingelserne for, hvilke anmodninger om sammenligning af fingeraftryksoplysninger med Eurodacoplysninger med henblik på at forebygge, opdage eller efterforske terrorhandlinger eller andre alvorlige lovovertrædelser der bør tillades, og de nødvendige garantier, der skal sikre beskyttelsen af den grundlæggende ret til privatlivets fred, for så vidt angår de personer, hvis personoplysninger behandles i Eurodac. Disse strenge betingelser afspejler det forhold, at der i Eurodacs database registreres fingeraftryksoplysninger om personer, der ikke formodes at have begået en terrorhandling eller en anden alvorlig lovovertrædelse. ê 603/2013 betragtning 16 (tilpasset) (23)For at sikre lige behandling af alle ansøgere og personer, der nyder international beskyttelse, samt sikre sammenhæng med gældende EU-ret vedrørende asyl, navnlig Europa-Parlamentets og Rådets direktiv af 13. december 2011 om fastsættelse af standarder for anerkendelse af tredjelandsstatsborgere eller statsløse som personer med international beskyttelse, for en ensartet status for flygtninge eller for personer, der er berettiget til subsidiær beskyttelse, og for indholdet af en sådan beskyttelse og for forordning (EU) No […/…]604/2013, er det hensigtsmæssigt at udvide Ö omfatter Õ anvendelsesområdet for nærværende forordning til også at omfatte ansøgere om subsidiær beskyttelse og personer, der er berettiget til subsidiær beskyttelse. ê 603/2013 betragtning 17

ð ny (24)Det er også nødvendigt at pålægge medlemsstaterne straks at optage og videregive fingeraftryksoplysninger om alle ansøgere om international beskyttelse samt af alle tredjelandsstatsborgere eller statsløse, der pågribes i forbindelse med ulovlig passage af en medlemsstats ydre grænse ð eller opholder sig ulovligt i en medlemsstat ï , hvis de er fyldt 14 ð seks ï år. ò ny (25)Med henblik på at styrke beskyttelsen af uledsagede mindreårige, som ikke har anmodet om international beskyttelse, og de børn, som er blevet adskilt fra deres familie, er det også nødvendigt at optage fingeraftryk og et ansigtsbillede, som kan lagres i det centrale system som hjælp til at fastlægge et barns identitet og hjælpe medlemsstaten med at spore en eventuel familie eller forbindelser, det måtte have med en anden medlemsstat. Fastlæggelsen af familiebånd er vigtig for at kunne genoprette familiens enhed og skal være tæt knyttet til fastlæggelsen af barnets tarv og i sidste ende af en varig løsning. (26)Barnets tarv bør være et primært hensyn for medlemsstaterne, når de anvender denne forordning. Hvis den anmodende medlemsstat konstaterer, at Eurodacoplysninger vedrører et barn, må disse oplysninger kun anvendes med henblik på retshåndhævelse af den anmodende medlemsstat i overensstemmelse med den pågældende stats gældende lov vedrørende mindreårige og i overensstemmelse med forpligtelsen til at lade hensynet til barnets tarv komme i første række. ê 603/2013 betragtning 18 (tilpasset) ð ny (27)Det er nødvendigt at fastsætte præcise regler for videregivelsen af disse fingeraftryks-oplysninger ð og ansigtsbilledeoplysninger ï til det centrale system, registreringen af disse fingeraftryks-oplysninger ð og ansigtsbilledoplysninger ï og andre relevante Ö personoplysninger Õ oplysninger i det centrale system, opbevaring lagring af oplysningerne, sammenligning af oplysningerne med andre fingeraftryks-oplysninger ð og ansigtsbilledeoplysninger ï , videregivelse af resultaterne af sammenligningen og mærkning og sletning af de registrerede oplysninger. Disse regler kan være forskellige for, og bør være specielt tilpasset til, de enkelte kategorier af tredjelandsstatsborgere eller statsløse. ê 603/2013 betragtning 19 (tilpasset) ð ny (28)Medlemsstaterne bør sikre, at fingeraftryks-oplysninger ð og ansigtsbilledeoplysninger ï videregives i en kvalitet, der er egnet til sammenligning i det elektroniske fingeraftryks-genkendelelsessystem ð og ansigtsgenkendelsessystem ï . Alle myndigheder med adgangsret til Eurodac bør investere i tilstrækkelig uddannelse og i det nødvendige teknologiske udstyr. Myndigheder med adgangsret til Eurodac bør informere Det Europæiske Agentur for den operationelle forvaltning af store it-systemer inden for området med frihed, sikkerhed og retfærdighed Ö ("eu-LISA") Õ , der er oprettet ved Europa-Parlamentets og Rådets forordning (EU) nr. 1077/2011 (10), ("agenturet") om særlige vanskeligheder, som de støder på med hensyn til oplysningernes kvalitet, således at disse vanskeligheder kan blive løst. ê 603/2013 betragtning 20 ð ny (29)Det forhold, at det midlertidigt eller permanent er umuligt at optage og/eller videregive fingeraftryks-oplysninger ð og ansigtsbilledeoplysninger ï , f.eks. fordi oplysningernes kvalitet er utilstrækkelig til en hensigtsmæssig sammenligning, på grund af tekniske problemer eller årsager knyttet til beskyttelse af sundheden, eller fordi den registrerede er uegnet eller ude af stand til at få optaget fingeraftryk ð eller ansigtsbillede ï på grund af omstændigheder, som den pågældende ikke selv er herre over, bør dette ikke få negative følger for undersøgelsen eller afgørelsen om den pågældende persons ansøgning om international beskyttelse. ò ny

(30)Medlemsstaterne bør henvise til arbejdsdokumentet fra Kommissionens tjenestegrene om gennemførelse af Eurodacforordningen med hensyn til forpligtelsen til at optage fingeraftryk, som blev vedtaget af Rådet den 20. juli 2015, og som beskriver bedste praksis, når det gælder optagelse af fingeraftryk af irregulære tredjelandsstatsborgere. Hvis loven i en medlemsstat som en sidste udvej giver mulighed for at optage fingeraftryk ved anvendelse af magt eller tvang, skal sådanne foranstaltninger være fuldt ud i overensstemmelse med EU's charter om grundlæggende rettigheder. Tredjelandsstatsborgere, som anses for at være sårbare personer, og mindreårige bør ikke tvinges til at give deres fingeraftryk eller ansigtsbillede, undtagen i behørigt begrundede tilfælde, som er tilladte ifølge national lovgivning. ê 603/2013 betragtning 21 (tilpasset) ð ny (31)Når der opnås hit i Eurodac, bør de kontrolleres af en uddannet fingeraftryksekspert for at sikre en præcis ansvarsfastsættelse i henhold til forordning (EU) nr. 604/2013 ð , en nøjagtig identifikation af tredjelandsstatsborgeren og eller den statsløse person ï og en nøjagtig identifikation af den mistænkte for en forbrydelse eller offeret for en forbrydelse, hvis oplysninger kan være lagret i Eurodac. ð Hits fra Eurodac, som bygger på ansigtsbilleder, bør også kontrolleres, hvis der hersker tvivl om, hvorvidt resultatet vedrører samme person. ï ê 603/2013 betragtning 22 (tilpasset) ð ny (32)Tredjelandsstatsborgere eller statsløse, der har søgt om international beskyttelse i én medlemsstat, kan i mange år have mulighed for ð forsøge ï at søge om international beskyttelse i en anden medlemsstat. Den periode, som det centrale system højst bør opbevare lagre fingeraftryks-oplysningerne ð og ansigtsbilledeoplysningerne ï i, bør derfor være af betydelig varighed. Da de fleste tredjelandsstatsborgere og statsløse, som har opholdt sig i Unionen i adskillige år, vil have opnået fast status eller endog statsborgerskab i en medlemsstat inden for denne periode, bør en periode på ti år for lagring af fingeraftryks-oplysninger ð og ansigtsbilledeoplysinger ï anses for rimelig. ò ny (33)Med henblik på effektivt at kunne forhindre og overvåge de uautoriserede bevægelser, som tredjelandsstatsborgere eller statsløse personer uden ret til ophold i Unionen foretager, og træffe de nødvendige foranstaltninger til effektivt at kunne håndhæve tilbagesendelse og tilbagetagelse af tredjelandsstatsborgere i overensstemmelse med direktiv 2008/115/EF og retten til beskyttelse af personoplysninger, bør en periode på fem år anses for nødvendig til at lagre fingeraftryks- og ansigtsbilledeoplysninger. ê 603/2013 betragtning 23 ð ny (34)Lagringsperioden bør være kortere i visse situationer, hvor der ikke er behov for at opbevare lagre fingeraftryks-oplysningerne ð og ansigtsbilledeoplysningerne og alle andre personoplysninger ï så længe. Fingeraftryks-oplysningerne ð og ansigstbilledeoplysningerne og alle andre personoplysninger, som tilhører en tredjelandsstatsborger ï bør slettes øjeblikkeligt, når en tredjelandsstatsborger eller statsløs opnår statsborgerskab i en medlemsstat. ê 603/2013 betragtning 24 ð ny (35)Det er hensigtsmæssigt at lagre oplysningerne vedrørende de personer, der oprindeligt fik registreret deres fingeraftryk ð og ansigtsbillede ï i Eurodac ved indgivelse af deres ansøgning om international beskyttelse, og som har opnået international beskyttelse i en medlemsstat, så oplysninger, der registreres ved indgivelse af en ansøgning om international beskyttelse, kan sammenlignes med dem.

ê 603/2013 betragtning 25 (tilpasset) (36)Agenturet Ö eu-LISA Õ har fået pålagt Kommissionens opgaver vedrørende den operationelle drift af Eurodac i henhold til nærværende forordning og visse opgaver vedrørende kommunikationsinfrastrukturen fra det tidspunkt, hvor agenturet Ö eu-LISA Õ indledte sin virksomhed den 1. december 2012. Agenturet bør påtage sig de opgaver, det får pålagt i henhold til nærværende forordning, og de relevante bestemmelser i forordning (EU) nr. 1077/2011 bør følgelig ændres. Desuden bør Europol have observatørstatus på agenturets Ö eu-LISAs Õ bestyrelsesmøder, når et spørgsmål vedrørende anvendelsen af nærværende forordning om adgang til søgning i Eurodac for de udpegede myndigheder i medlemsstaterne og for Europol med henblik på forebyggelse, opdagelse eller efterforskning af terrorhandlinger eller andre alvorlige lovovertrædelser er på dagsordenen. Europol bør kunne udpege en repræsentant til Ö eu-LISAs Õ agenturets rådgivende gruppe vedrørende Eurodac. ê 603/2013 betragtning 26 Vedtægten for tjenestemænd i Den Europæiske Union (vedtægten for tjenestemænd) og ansættelsesvilkårene for de øvrige ansatte i Unionen ("ansættelsesvilkårene") fastsat ved Rådets forordning (EØF, Euratom, EKSF) nr. 259/68 (samlet benævnt "vedtægten"), bør finde anvendelse på alt personale i agenturet, som arbejder med forhold, der vedrører nærværende forordning. ê 603/2013 betragtning 27 (tilpasset) (37)Det er nødvendigt helt klart at fastlægge det ansvar, der påhviler henholdsvis Kommissionen og Ö eu-LISA Õ agenturet for så vidt angår det centrale system og kommunikationsinfrastrukturen og medlemsstaterne for så vidt angår databehandling og datasikkerhed samt adgang til og berigtigelse af de registrerede oplysninger. ê 603/2013 betragtning 28 (38)Det er nødvendigt at udpege de kompetente myndigheder i medlemsstaterne samt det nationale adgangspunkt, hvorigennem anmodninger om sammenligning med Eurodacoplysninger indgives, og at føre en liste over de operative enheder inden for de udpegede myndigheder, som er bemyndigede til at anmode om en sådan sammenligning særligt med henblik på forebyggelse, opdagelse eller efterforskning af terrorhandlinger eller andre alvorlige lovovertrædelser. ê 603/2013 betragtning 29 (39)Anmodninger om sammenligning med data, der er lagret i det centrale system, bør indgives af de operative enheder inden for de udpegede myndigheder til de nationale adgangspunkter via kontrolmyndigheden og bør være begrundede. De operative enheder inden for de udpegede myndigheder, som er bemyndigede til at anmode om sammenligninger med Eurodacoplysninger, bør ikke fungere som kontrolmyndighed. Kontrolmyndighederne bør handle uafhængigt af de udpegede myndigheder og bør have ansvar for, på en uafhængig måde, at sikre, at de betingelser for at få adgang, der er fastsat i denne forordning, fuldt ud er opfyldt. Kontrolmyndighederne bør derefter videresende anmodningen om sammenligning, uden at fremsende grundene hertil, via det nationale adgangspunkt til det centrale system, efter at de har kontrolleret, at alle betingelser for at få adgang er opfyldt. I ekstraordinære tilfælde af hastende karakter, hvor det er nødvendigt tidligt at få adgang til oplysninger for at reagere på en specifik og reel trussel i forbindelse med terrorhandlinger eller andre alvorlige lovovertrædelser, bør kontrolmyndigheden behandle anmodningen omgående og først foretage kontrollen bagefter. ê 603/2013 betragtning 30 (40)Den udpegede myndighed og kontrolmyndigheden kan tilhøre samme organisation, hvis dette er tilladt i henhold til national lovgivning, men kontrolmyndigheden bør handle uafhængigt, når den udfører sine opgaver i henhold til denne forordning. ê 603/2013 betragtning 31

(41)For at beskytte personoplysninger og udelukke systematiske sammenligninger, som bør være forbudt, bør behandlingen af Eurodacoplysninger kun finde sted i særlige tilfælde, og når det er nødvendigt med henblik på at forebygge, opdage eller efterforske terrorhandlinger eller andre alvorlige lovovertrædelser. Et sådant særligt tilfælde foreligger navnlig, når anmodningen om sammenligning angår en nærmere bestemt konkret situation eller en nærmere bestemt konkret fare, som har forbindelse til en terrorhandling eller en anden alvorlig lovovertrædelse, eller angår nærmere angivne personer, som, der er vægtige grunde til at antage, vil begå eller har begået en sådan lovovertrædelse. Et sådant særligt tilfælde foreligger også, når anmodningen om sammenligning angår en person, der har været offer for en terrorhandling eller en anden alvorlig lovovertrædelse. De udpegede myndigheder og Europol bør således kun anmode om at foretage sammenligninger med Eurodac, når de har rimelig grund til at tro, at en sådan sammenligning vil kunne tilvejebringe oplysninger, der i væsentlig grad vil kunne hjælpe dem med at forebygge, opdage eller efterforske en terrorhandling eller en anden alvorlig lovovertrædelse. ê 603/2013 betragtning 32 (42)Endvidere bør der kun gives adgang på betingelse af, at sammenligning med medlemsstatens fingeraftryksdatabaser og de elektroniske fingeraftryksidentifikationssystemer i alle øvrige medlemsstater, jf. Rådets afgørelse af 23. juni 2008 om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet , har givet negative resultater. Den betingelse forudsætter, at den anmodende medlemsstat foretager sammenligninger med alle øvrige medlemsstaters elektroniske fingeraftryksidentifikationssystemer, jf. afgørelse 2008/615/RIA, som er teknisk tilgængelige, medmindre den pågældende medlemsstat kan godtgøre, at der er rimelige grunde til at antage, at det ikke vil føre til identifikation af den registrerede. Der foreligger navnlig sådanne rimelige grunde, når den konkrete sag ikke har nogen operationel eller efterforskningsmæssig forbindelse til en given medlemsstat. Den betingelse forudsætter forudgående retlig og teknisk gennemførelse af afgørelse 2008/615/RIA af den anmodende medlemsstat for så vidt angår fingeraftryksoplysninger, da det ikke bør være tilladt at foretage kontrolchecks i Eurodac med henblik på retshåndhævelse, hvis de ovennævnte foranstaltninger ikke først er truffet. ê 603/2013 betragtning 33 (43)Forud for søgningen i Eurodac, bør de udpegede myndigheder også, hvis betingelserne for en sammenligning er opfyldt, konsultere visuminformationssystemet, jf. Rådets afgørelse 2008/633/RIA af 23. juni 2008 om adgang til søgning i visuminformationssystemet (VIS) for de udpegede myndigheder i medlemsstaterne og for Europol med henblik på forebyggelse, afsløring og efterforskning af terrorhandlinger og andre alvorlige strafbare handlinger . ê 603/2013 betragtning 34 (44)Med henblik på at opnå en effektiv sammenligning og udveksling af personoplysninger bør medlemsstaterne fuldt ud gennemføre og anvende de eksisterende internationale aftaler og den allerede gældende EU-lovgivning vedrørende udveksling af personoplysninger, navnlig afgørelse 2008/615/RIA. ê 603/2013 betragtning 35 Medlemsstaterne bør først og fremmest tage hensyn til barnets tarv ved anvendelsen af denne forordning. Hvis den anmodende medlemsstat fastslår, at Eurodacoplysninger vedrører en mindreårig, kan den anmodende medlemsstat kun anvende disse oplysninger i henhold til landets lovgivning vedrørende mindreårige og pligten til først og fremmest at tage hensyn til, hvad der er i barnets tarv. ê 603/2013 betragtning 36 (45)Unionens ansvar uden for kontraktforhold i forbindelse med anvendelsen af Eurodacsystemet vil være underlagt de relevante bestemmelser i traktaten om Den Europæiske Unions funktionsmåde (TEUF). Det er dog nødvendigt at fastsætte specifikke regler for medlemsstaternes ansvar uden for kontraktforhold i forbindelse med anvendelsen af systemet. ê 603/2013 betragtning 37 (tilpasset) ð ny (46)Målet for denne forordning, nemlig at der oprettes et system til sammenligning af fingeraftryks-oplysninger ð og ansigtsbilledeoplysninger ï til støtte for gennemførelsen af Unionens asyl-politik Ö og migrationspolitik Õ kan ifølge sagens natur ikke i tilstrækkelig grad opfyldes af medlemsstaterne og kan derfor bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union (TEU). I overensstemmelse med proportionalitetsprincippet, jf. nævnte artikel, går denne forordning ikke videre, end hvad der er nødvendigt for at nå dette mål.

ê 603/2013 betragtning 38 (tilpasset) ð ny (47)[Europa-Parlamentets og Rådets direktiv [2016/…/…] af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger ] bør finde anvendelse på medlemsstaternes behandling af personoplysninger i medfør af nærværende forordning, medmindre denne behandling foretages af medlemsstaternes Ö kompetente Õ udpegede myndigheder eller kontrolmyndigheder med henblik på at forebygge, Ö efterforske, Õ opdage og efterforske ð retsforfølge ï terrorhandlinger eller andre alvorlige lovovertrædelser ð , herunder for at beskytte mod og forebygge trusler mod den offentlige sikkerhed ï . ê 603/2013 betragtning 39 (tilpasset) ð ny (48)Ö De nationale bestemmelser, der vedtages i henhold til Europa-Parlamentets og Rådets direktiv [2016/… /EU] [af … 2016] om beskyttelse af fysiske personer i forbindelse med de kompetente myndigheders behandling af personoplysninger med henblik på at forebygge, efterforske, opdage eller retsforfølge straffelovsovertrædelser eller fuldbyrde strafferetlige sanktioner og om fri udveksling af sådanne oplysninger, finder anvendelse på Õ Bbehandling af personoplysinger foretaget af medlemsstaternes Ö kompetente Õ myndigheder med henblik på at forebygge, Ö efterforske, Õ opdage og efterforske ð retsforfølge ï terrorhandlinger og andre alvorlige lovovertrædelser i medfør af denne forordning bør være omfattet af databeskyttelsesstandarder i henhold til national lovgivning, som er i overensstemmelse med Rådets rammeafgørelse 2008/977/RIA af 27. november 2008 om beskyttelse af personoplysninger i forbindelse med politisamarbejde og retligt samarbejde i kriminalsager . ê 603/2013 betragtning 40 (tilpasset) ð ny (49)Principperne ð Reglerne ï i forordning direktiv [2016/…/..] 95/46/EC om beskyttelse af fysiske personers rettigheder og frihedsrettigheder, særlig retten til Ö beskyttelse af personoplysninger Õ privatlivets fred, i forbindelse med behandling af personoplsyninger bør ð specificeres, hvad angår ansvaret for behandling af oplysningerne, beskyttelsen af den registreredes rettigheder og tilsynet med databeskyttelsen ï suppleres eller præciseres, navnlig for så vidt angår visse sektorer. ê 603/2013 betragtning 41 ð ny (50)Videregivelse af personoplysninger, som en medlemsstat eller Europol i henhold til nærværende forordning får fra det centrale system, til tredjelande, internationale organisationer og private enheder i eller uden for Unionen bør forbydes for at sikre retten til asyl og for at beskytte ansøgere om international beskyttelse mod at få deres oplysninger videregivet til et tredjeland. Dette indebærer, at medlemsstaterne ikke bør videregive oplysninger fra det centrale system vedrørende: ð navn(e), fødselsdato, nationalitet, ï oprindelsesmedlemsstaten/oprindelsesmedlemsstaterne ð eller den ansvarsovertagende medlemsstat, identitetsoplysninger eller rejsedokument ï , stedet og datoen for ansøgningen om international beskyttelse, det referencenummer, som oprindelsesmedlemsstaten bruger, datoen for optagelse af fingeraftrykkene og den dato, hvor medlemsstaten/ medlemsstaterne videregav oplysningerne til Eurodac, operatørens brugernavn og alle oplysninger vedrørende enhver overførsel af oplysninger i henhold til [forordning (EU) nr. 604/2013]. Dette forbud bør ikke berøre medlemsstaternes ret til at videregive sådanne oplysninger til tredjelande, som [forordning (EU) nr. 604/2013] finder anvendelse på, [ ð i henhold til forordning (EU) nr. […/2016] og de nationale regler, der vedtages i henhold til direktiv [2016/…/EU] ï ], for derved at sikre, at medlemsstaterne har mulighed for at samarbejde med disse tredjelande med henblik på nærværende forordning. ò ny (51)I enkeltstående sager kan oplysninger fra det centrale system videreformidles til et tredjeland for at hjælpe med at identificere en tredjelandsstatsborger i forbindelse med vedkommendes tilbagesendelse. Videreformidling af personoplysninger skal være underlagt strenge betingelser. Hvis sådanne oplysninger videreformidles, må der ikke gives oplysninger om, hvorvidt en tredjelandsstatsborger har indgivet anmodning om international beskyttelse, såfremt det land, som den pågældende person tages tilbage til, også er den pågældendes oprindelsesland eller et andet tredjeland, hvortil vedkommende tages tilbage. Al videregivelse af oplysninger til et tredjeland med henblik på identifikation af en tredjelandsstatsborger skal ske i overensstemmelse med bestemmelserne i kapitel V i forordning (EU) nr. […2016].

ê 603/2013 betragtning 42 (52)Nationale tilsynsmyndigheder bør kontrollere lovligheden af medlemsstaternes behandling af personoplysninger, og den fælles kontrolinstans, der er oprettet ved afgørelse 2009/371/RIA, bør kontrollere lovligheden af Europols databehandling. ê 603/2013 betragtning 43 (53)Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger , særlig artikel 21 og 22 vedrørende fortrolighed og behandlingssikkerhed, finder anvendelse på den behandling af personoplysninger, som Unionens institutioner, organer, kontorer og agenturer foretager i medfør af nærværende forordning. Visse punkter bør dog præciseres, hvad angår ansvaret for behandlingen af oplysninger og tilsynet med databeskyttelsen i betragtning af, at databeskyttelse er af central betydning for, at Eurodac kan fungere hensigtsmæssigt, og at datasikkerhed, høj teknisk kvalitet og lovligheden af søgninger er af afgørende betydning for at sikre, at Eurodac fungerer problemfrit og korrekt, og for at lette anvendelsen af [forordning (EU) nr. 604/2013]. ê 603/2013 betragtning 44 (tilpasset) ð ny (54)Den registrerede bør ð især ï underrettes om formålet med at behandle vedkommendes oplysninger inden for Eurodac, herunder en beskrivelse af målene i forordning (EU) […/…] nr. 604/2013, og om den brug, som retshåndhævende myndigheder kan gøre af vedkommendes oplysninger. ê 603/2013 betragtning 45 (55)Det er hensigtsmæssigt, at de nationale tilsynsmyndigheder kontrollerer, at medlemsstaternes behandling af personoplysninger er lovlig, mens Den Europæiske Tilsynsførende for Databeskyttelse, jf. forordning (EF) nr. 45/2001, bør kontrollere Unionens institutioners, organers, kontorers og agenturers aktiviteter, hvad angår behandlingen af personoplysninger i medfør af nærværende forordning. ò ny (56)Den Europæiske Tilsynsførende for Databeskyttelse blev hørt i overensstemmelse med artikel 28, stk. 2, i forordnng (EF) nr. 45/2001 og afgav udtalelse den […] ê 603/2013 betragtning 46 (57)Medlemsstaterne, Europa-Parlamentet, Rådet og Kommissionen bør sikre, at de nationale og europæiske tilsynsmyndigheder kan overvåge brugen af og adgangen til Eurodacoplysningerne i tilstrækkelig grad. ê 603/2013 betragtning 47 (tilpasset)

(58)Eurodacs virke bør overvåges og evalueres med jævne mellemrum, og det bør, som anført i Kommissionens vurdering af denne forordnings overensstemmelse med Den Europæiske Unions chartret om grundlæggende rettigheder ("charteret"), bl.a. vurderes, hvorvidt adgang med henblik på retshåndhævelse har medført en indirekte forskelsbehandling af ansøgere om international beskyttelse. Agenturet Ö eu-LISA Õ bør en gang om året forelægge Europa-Parlamentet og Rådet en rapport om det centrale systems virksomhed. ê 603/2013 betragtning 48 ð ny (59)Medlemsstaterne bør indføre en sanktionsordning, der er effektiv, står i et rimeligt forhold til overtrædelsen og har afskrækkende virkning, for at sanktionere ð ulovlig ï behandling af oplysninger, der er registreret i det centrale system, i modstrid med Eurodacs formål. ê 603/2013 betragtning 49 (60)Det er nødvendigt, at medlemsstaterne oplyses om situationen med hensyn til særlige asylprocedurer for at lette en hensigtsmæssig anvendelse af forordning (EU) nr. 604/2013. ê 603/2013 betragtning 50 (61)Denne forordning overholder de grundlæggende rettigheder og de principper, som bl.a. charteret anerkender. Denne forordning søger således især at sikre, at beskyttelsen af personoplysninger og retten til at søge international beskyttelse og til at fremme anvendelsen af charterets artikel 8 og 18. Denne forordning bør derfor anvendes i overensstemmelse hermed. ê 603/2013 betragtning 51 (62)I medfør af artikel 1 og 2 i protokol nr. 22 om Danmarks stilling, der er knyttet som bilag til TEU og til TEUF, deltager Danmark ikke i vedtagelsen af denne forordning, som derfor ikke er bindende for og ikke finder anvendelse i Danmark. ê 603/2013 betragtning 52 (tilpasset) I medfør af artikel 3 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til TEU og til TEUF, har Det Forenede Kongerige meddelt, at landet ønsker at deltage i vedtagelsen og anvendelsen af denne forordning. ê 603/2013 betragtning 53 (tilpasset) I medfør af artikel 1 og 2 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til TEU og til TEUF, og med forbehold af artikel 4 i samme protokol, deltager Irland ikke i vedtagelsen af denne forordning, som ikke er bindende for og ikke finder anvendelse i Irland.

ò ny (63)[I medfør af artikel 3 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, har disse medlemsstater meddelt, at de ønsker at deltage i vedtagelsen og anvendelsen af denne forordning] ELLER (64)[I medfør af artikel 1 og 2 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og med forbehold af artikel 4 i samme protokol, deltager disse medlemsstater ikke i vedtagelsen af denne forordning, som ikke er bindende for og ikke finder anvendelse i Det Forenede Kongerige og Irland.] ELLER (65)[I medfør af artikel 1 og 2 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og med forbehold af artikel 4 i samme protokol, deltager Det Forenede Kongerige ikke i vedtagelsen af denne forordning, som ikke er bindende for og ikke finder anvendelse i Det Forenede Kongerige. (66)I medfør af artikel 3 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, har Irland (ved skrivelse af ...) meddelt, at det ønsker at deltage i vedtagelsen og anvendelsen af denne forordning.] ELLER (67)[I medfør af artikel 3 i protokol 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den europæiske Union og til traktaten om Den Europæiske Unions funktionsmåde, har Det Forenede Kongerige (ved skrivelse af ..,) meddelt, at det ønsker at deltage i vedtagelsen og anvendelsen af denne forordning. (68)I medfør af artikel 1 og 2 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og med forbehold af artikel 4 i samme protokol, deltager Irland ikke i vedtagelsen af denne forordning, som ikke er bindende for og ikke finder anvendelse i Irland.] ê 603/2013 betragtning 54 (tilpasset) (69)Denne forordnings geografiske anvendelsesområde bør begrænses, således at det svarer til det geografiske anvendelsesområde for forordning (EU) nr. […/…] 604/2013 — ê 603/2013 (tilpasset) VEDTAGET DENNE FORORDNING: KAPITEL I ALMINDELIGE BESTEMMELSER Artikel 1 Formålet med "Eurodac" 1. Der oprettes et system, benævnt "Eurodac", hvis formål er at: (a) lette fastsættelsen af, hvilken medlemsstat der i henhold til forordning (EU) nr. […/…] 604/2013 er ansvarlig for behandlingen af en ansøgning om international beskyttelse, der indgives af en tredjelandsstatsborger eller en statsløs i en medlemsstat, samt på anden måde lette anvendelsen af forordning (EU) nr. […/…] 604/2013 på de betingelser, der er fastsat i nærværende forordning.

ò ny (b)bistå med kontrollen af illegal immigration til og sekundære bevægelser inden for Unionen og med identifikationen af tredjelandsstatsborgere med ulovligt ophold med henblik på at fastlægge, hvilke hensigtsmæssige forranstaltninger medlemsstaterne skal træffe, herunder udsendelse og tilbagesendelse af personer med ulovligt ophold. ê 603/2013 (tilpasset) ð ny 2. (c)I denne forordning fastsættes endvidere fastsætte betingelserne for, at medlemsstaternes udpegede myndigheder og Den Europæiske Politienhed (Europol) kan anmode om at sammenligne fingeraftryks-oplysninger ð og ansigtsbilledeoplysninger ï med de oplysninger, der er lagret i det centrale system med henblik på retshåndhævelse ð for at forebygge, afsløre og efterforske terrorhandlinger og andre alvorlige lovovertrædelser ï . 32. Med forbehold af oprindelsesmedlemsstatens behandling af oplysninger, som er bestemt til Eurodac, i databaser, som er oprettet i henhold til dennes nationale lovgivning, må fingeraftryksoplysninger og andre personoplysninger kun behandles i Eurodac til de formål, der er fastsat i denne forording og i [artikel 34, stk. 1, i forordning (EU) nr. 604/2013]. ò ny Artikel 2 Forpligtelse til at optage fingeraftryk og et ansigtsbillede 1. Medlemsstaterne er forpligtede til at optage fingeraftryk og ansigtsbillede af de personer, der er omhandlet i artikel 10, stk. 1, artikel 13, stk. 1, og artikel 14, stk. 1, med henblik på artikel 1, stk. 1, litra a) og b), og skal pålægge den registrerede pligt til at lade sine fingeraftryk og sit ansigtsbillede optage og skal underrette vedkommende herom efter artikel 30. 2. Optagelsen af fingeraftryk og ansigtsbillede af mindreårige fra seksårsalderen skal foretages på en børnevenlig måde af personale, der er uddannet specifikt til at optage mindreåriges fingeraftryk og ansigtsbillede. Den mindreårige underrettes på en måde, der tager hensyn til vedkommendes alder, ved hjælp af brochurer og/eller infografik og/eller en demonstration, der specifikt er udformet til at forklare mindreårige proceduren for optagelse af fingeraftryk og ansigtsbilleder, og den mindreårige skal ledsages af en ansvarlig voksen, værge eller repræsentant, når vedkomme